open-index/open-wikipedia-markdown huggingface dataset:
உருபீடியம் மூவயோடைடு

**உருபீடியம் மூவயோடைடு** (*Rubidium triiodide*) என்பது RbI3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். உருபீடியம் நேர்மின் அயனியும் (Rb+) அயோடைடு எதிர்மின் அயனியும் I−3.சேர்ந்து இச்சேர்மம் உருவாகிறது. 

## தயாரிப்பு
உருபீடியம் அயோடைடுடன் அயோடின்  சேர்ந்த நீர்த்த கரைசலை சூடாக்குவதன் மூலம் உருபீடியம் மூவயோடைடு உருவாகும்.:
 
::RbI + I2 → RbI3

## பண்புகள்
உருபீடியம் மூவயோடைடு செஞ்சாய்சதுரப் படிகக் கட்டமைப்பில் கருப்பு நிறப் படிகங்களாகக் காணப்படுகிறது. Pnma என்ற இடக்குழுவில்  அலகு செல் அளவுருக்கள் a = 1090.8 பைக்கோமீட்டர், b = 665.5  a = 1090.8 பைக்கோமீட்டர், c = 971.1  a = 1090.8 பைக்கோமீட்டர் என்ற அலகு செல் அளவுருக்கள் கொண்டு சீசியம் மூவயோடைடு சேர்மத்தின் கட்டமைப்பை ஒத்த கட்டமைப்பில் படிகமாகிறது.270 °செல்சியசு வெப்பநிலைக்கு சூடாக்கும்போது  உருபீடியம் மூவயோடைடு உருபீடியம் அயோடைடு மற்றும் தனிம அயோடினாக சிதைவடைகிறது. மேலும் உருபீடியம் மூவயோடைடு எத்தனாலில் கரையக்கூடியதாகவும் ஈதரில் சிதையக்கூடியதாகவும் உள்ளது.

## வினைகள்
உருபீடியம் மூவயோடைடு அயோடினுடன் மேலும் வினைபுரிந்து RbI7 மற்றும் RbI9 போன்ற சேர்மங்களை உருவாக்குமென நீண்ட காலமாக நம்பப்பட்டது. ஆனால் இவ்வினைகள் சமீபத்திய ஆய்வுகளால் மறுக்கப்பட்டன.

## மேற்கோள்கள்

பகுப்பு:உருபீடியம் சேர்மங்கள்
பகுப்பு:அயோடைடுகள்
பகுப்பு:பாலி ஆலைடுகள்
பாலோப்சிசு

**பாலோப்சிசு** (தாவரவியல் வகைப்பாடு: *Phaulopsis*) என்பது முண்மூலிகைக் குடும்பம் என்ற பூக்கும் தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, Willd. என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1800 ஆம் ஆண்டு எனத் தெரிவிக்கிறது. இப்பேரினத்தின் இயற்கை வாழ்விடப் பரவலிடம் என்பது,  ஆப்பிரிக்கா, வளைகுடா நாடுகள், கிழக்கு இமயமலை முதல்  சீனாவரையும்,  இந்தோசீனா ஆகிய நில எல்லைகளில் இருக்கின்றன.

## இப்பேரினத்தின் இனங்கள்
கியூ தாவரவியல் ஆய்வகம், இப்பேரினத்தின் இனங்களாக, 21 இனங்களை, பன்னாட்டு தாவரவியல் அமைப்புகளோடு வெளியிட்டுள்ளது. அவை வருமாறு;— 

# Phaulopsis aequivoca 
# Phaulopsis angolana 
# Phaulopsis barteri 
# Phaulopsis ciliata 
# Phaulopsis dorsiflora 
# Phaulopsis gediensis 
# Phaulopsis grandiflora 
# Phaulopsis imbricata 
# Phaulopsis johnstonii 
# Phaulopsis lankesterioides 
# Phaulopsis latiloba 
# Phaulopsis lindaviana 
# Phaulopsis marcelinoi 
# Phaulopsis micrantha 
# Phaulopsis pulchella 
# Phaulopsis sangana 
# Phaulopsis savannicola 
# Phaulopsis semiconica 
# Phaulopsis symmetrica 
# Phaulopsis talbotii 
# Phaulopsis verticillaris 

## மேற்கோள்கள்

## இதையும் காணவும்
* மூலிகைப் பட்டியல் (தமிழ்நாடு)

## வெளியிணைப்புகள்

பகுப்பு:முண்மூலிகைக் குடும்பப் பேரினங்கள்
பகுப்பு:தாவரவியல் பெயருடையக் கட்டுரைகள்
உருபீடியம் செருமேனியம் அயோடைடு

**உருபீடியம் செருமேனியம் அயோடைடு** (*Rubidium germanium iodide*) என்பது RbGeI3என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். உருபீடியம் மற்றும் செருமேனியம் ஆகிய தனிமங்களின் மும்மை ஆலைடு சேர்மம் என்று இது வகைப்படுத்தப்படுகிறது. ஒளிமின்னழுத்த பயன்பாடுகளுக்கான நச்சுத்தன்மை வாய்ந்த CH3NH3PbI3 சேர்மத்திற்கு இது ஒரு சாத்தியமான இணையாகக் கருதப்படுகிறது.

## தயாரிப்பு
செருமேனியம்(II) ஐதராக்சைடுடன் ஐதரயோடிக் அமிலத்தில் கரைக்கப்பட்ட உருபீடியம் அயோடைடு கரைசலைச் சேர்த்து வினைபுரியச் செய்வதன் மூலம்  உருபீடியம் செருமேனியம் அயோடைடை தயாரிக்கலாம்.:
 
::Ge(OH)2 + RbI + 2 HI → GeRbI3 + 2 H2O

## பண்புகள்
உருபீடியம் செருமேனியம் அயோடைடு பல்வேறு சிதைந்த பெரோவ்சிகைட்டு போன்ற கட்டமைப்புகளுடன் பல்லுருவங்களில் காணப்படுகிறது. இது Ge2+ அயனியின் மையத்தில் உள்ள "பிணைப்பு அல்லாத" இணை எலக்ட்ரான்களின் செல்வாக்கை பிரதிபலிக்கிறது.

அறை வெப்பநிலையில், உருபீடியம் செருமேனியம் அயோடைடு  கருப்பு நிறத்தில்  கனசதுர பெரோவ்சிகைட்டு வடிவத்தைக் கொண்டுள்ளது. -29 ° செல்சியசு வெப்பநிலை மற்றும் -52 °செல்சியசு வெப்பநிலைகளுக்கு இடையே கருப்பு செஞ்சாய் சதுர வடிவமும்; -52 °செல்சியசு வெப்பநிலை மற்றும் -92 °செல்சியசு வெப்பநிலைகளுக்கு இடையே  போர்டாக்சு-சிவப்பு நேர்சாய்சதுர பெரோவ்சிகைட்டு வடிவமும்; மற்றும் -92 ° செல்சியசு வெப்பநிலைக்குக் கீழே எலுமிச்சை-மஞ்சள் நேர்சாய்சதுர வடிவமும் கொண்ட பண்புகளை உருபீடியம் செருமேனியம் அயோடைடு வெளிப்படுத்துகிறது.

## மேற்கோள்கள்

பகுப்பு:உருபீடியம் சேர்மங்கள்
பகுப்பு:அயோடைடுகள்
பகுப்பு:செருமேனியம் சேர்மங்கள்
உருயெல்லியே

**உருயெல்லியே** (தாவர வகைப்பாடு: *Ruellieae*) என்பது தாவர இனக்குழுவாகும். இக்குழு, முண்மூலிகைக் குடும்பத்தின் துணைக்குடும்பமான முண்மூலிகைத் துணைக்குடும்பத்திலுள்ள எட்டு இனக்குழுக்களில் (Acantheae, Andrographideae, Barlerieae, Justicieae, Neuracantheae, Physacantheae, Ruellieae) ஒன்றாகும். இந்த இனக்குழுவில் கீழ்காணும் துணையினக்குழுக்கள் வகைப்படுத்தப்பட்டுள்ளன. கடந்த இரு பத்தாண்டுகளாக, முண்மூலிகைக்குடும்பம் பற்றிய மரபிய இனத்தோற்ற (Phylogenetic) அறிவு பெரிதும் முன்னேறியுள்ளது. பல முக்கிய பரம்பரைகள்/இனக்குழுக்கள் இக்குடும்பத்தில் இருப்பதை ஆய்வுகள் நிரூபித்துள்ளன, அவற்றில் பெரும்பாலானவை, அடுத்தடுத்த வகைப்பாட்டியல் (pantropical lineage) வளர்ச்சிக்கு உதவின. இதனால், இந்த இனக்குழுவில்  48 பேரினங்களை உள்ளடக்கப் பட்டன.

## துணையினக்குழு
* துணைஇனக்குழு (Subtribus)
* Andrographinae
* Barleriinae
* Justiciinae
* Ruelliinae

## மேற்கோள்கள்

## இதையும் காணவும்
* உரூல்லியா
* மூலிகைப் பட்டியல் (தமிழ்நாடு)

## வெளியிணைப்புகள்

பகுப்பு:தாவரவியல் பெயருடையக் கட்டுரைகள்
பகுப்பு:முண்மூலிகைக் குடும்பம்
திருதராட்டிரன் (பௌத்தம்)

**திருதராட்டிரன்** பௌத்தத்தில் ஒரு முக்கிய தெய்வம் மற்றும் நான்கு பரலோக மன்னர்களில் ஒருவர். அவரது பெயர் "தேசத்தை நிலைநிறுத்துபவர்" என்று பொருள் தரும்.

## பெயர் காரணம்
திருதராட்டிரன் என்ற பெயர் *திருதா* (உடைமை; தாங்குதல்) மற்றும் *ராட்டிரா* (ராஜ்யம்; பிரதேசம்) ஆகிய வார்த்தைகளின் சமசுகிருத கலவையாகும். இவருடைய மற்ற பெயர்கள் பின்வருமாறு:

*பாரம்பரிய சீனம் : 持國天; எளிமைப்படுத்தப்பட்ட சீனம் : 持国天; பின்யின் : சிகுயோ தியான்; சப்பானிய மொழி: ஜிகோகுடென்; கொரியன் மொழி : 지국천 ஜிகுக் சியோன்; வியட்நாமிய மொழி: திரை குவோக் தின் (Trì Quốc Thiên), சமஸ்கிருத திருதராஷ்டிரத்தின் கல்கு
*பாரம்பரிய சீனம் : 提頭頼吒; எளிமைப்படுத்தப்பட்ட சீனம் : 提头赖吒; பின்யின் : டிடோஉலைசா; சப்பானிய மொழி:டைஸுரதா; கொரியன் : 제두뢰타; தகலாகு மொழி: தளடளஸ்ட்லா; வியட்நாமிய மொழி:டே-டது-லாய்-ற்ற. இது அசல் சமஸ்கிருதப் பெயரின் ஒலிபெயர்ப்பு.
*திபெத்தியன் மொழி : ཡུལ་འཁོར་སྲུང, வைலி: யுல் 'கோர் ஸ்ருங், யுல்கோர் சங்', "பகுதியின் பாதுகாவலர்"
*தாய் மொழி : ท้าวธตรฐ தாவோ தடாரோட் என்பது பாளி ததரதத்தின் நவீன உச்சரிப்பு ஆகும்

## சிறப்பியல்புகள்
கிழக்கு திசையின் பாதுகாவலர் திருதராட்டிரர். அவர் சுமேருவின் கிழக்குப் பகுதியில் வசிக்கிறார். அவர் கந்தர்வர்கள் மற்றும் பிசாசுகளின் தலைவர்.

திருதராட்டிரரின் பெரும்பாலான கிழக்கு ஆசிய சித்தரிப்புகள் அவர் வீணை வாசிப்பதைக் காட்டுகின்றன, ஆனால் இந்த மையக்கருத்தின் இருப்பு மாறுபடுகிறது.

## தேரவாதம்
தேரவாத பௌத்தத்தின் நியதியில், திருதராட்டிரர் *ததரதத்தன்* என்று அழைக்கப்படுகிறார். *ததரதத்தன்* சதுமஹாராஜனோ அல்லது "நான்கு பெரிய அரசர்களில்" ஒருவர். ஒவ்வொருவரும் ஒரு குறிப்பிட்ட திசையில் ஆட்சி செய்கிறார்கள். அவருக்கு "இந்திரன்" என்ற பட்டப்பெயர் கொண்ட பல மகன்களும், *சிரி* என்ற மகளும் உள்ளனர்.

## சீனா
சீனாவில், திருதராட்டிரர் இசையின் கடவுளாகக் கருதப்படுகிறார். சீன பௌத்த உருவப்படத்தில், அவர் தனது கைகளில் ஒரு பைபாவை வைத்திருக்கிறார். இது உணர்வுள்ள மனிதர்களை புத்த மதத்திற்கு மாற்ற இசையைப் பயன்படுத்துவதற்கான அவரது விருப்பத்தைக் குறிக்கிறது. அவர் *இருபது தேவர்கள்* அல்லது *இருபத்தி-நான்கு தேவர்கள்* அல்லது பௌத்த தர்மபாலர்களைப் பாதுகாக்கும் ஒரு குழுவாகவும் கருதப்படுகிறார். சீனக் கோயில்களில், மற்ற மூன்று பரலோக அரசர்களுடன் அவர் பெரும்பாலும்  நான்கு பரலோக அரசர்களின் மண்டபத்தில் வைக்கப்படுகிறார். அவரது பெயர் எதிரிகளுக்கு எதிராக ஒரு நாட்டை ஆதரிக்க அவர் உதவ முடியும் என்ற நம்பிக்கையைக் குறிக்கிறது.

## சப்பான்
சப்பானில், சிகோகுடென் பொதுவாக கடுமையான வெளிப்பாட்டுடன் சித்தரிக்கப்படுகிறது. அவர் கவசம் அணிந்திருப்பார், அடிக்கடி வாள் அல்லது திரிசூல ஈட்டியைக் கொண்டிருப்பர்.

## நாக ராஜா
முற்றிலும் தனியான நபராக இருந்தாலும், பௌத்த இலக்கியத்தில் திருதராஷ்டிரா என்ற நாக அரசரும் இடம்பெற்றுள்ளார். அவர் கடந்தகால வாழ்க்கையில் கௌதம புத்தரின் தந்தையாக இருந்தார், பிந்தையவர் *பூரிதத்தா* என்ற போதிசத்துவராக இருந்தார். *பூரிதத்த ஜாதகத்தில்* அவரது கதையைக் காணலாம். மஹாமாயுரி வித்யாராஜ்ஞி சூத்திரம் மற்றும் மஹாமேகா சூத்திரம் உட்பட பல மகாயான சூத்திரங்களிலும் அவர் குறிப்பிடப்பட்டுள்ளார்

## மேற்கோள்கள்

பகுப்பு:பௌத்தக் கடவுள்கள்
பகுப்பு:சப்பானியக் கடவுள்கள்
விருடாகன்

**விருடாகன்** அல்லது **விருட்சகன்** பௌத்தத்தில் ஒரு முக்கிய தெய்வம். அவர் நான்கு பரலோக மன்னர்களில் ஒருவர் மற்றும் ஒரு தர்மபாலர் . விருடாகன் தெற்கு திசையின் காவலர் மற்றும்  வளர்ச்சியின் புரவலர். அவர் சுமேரு வின் தெற்குப் பகுதியில் வசிக்கிறார். இவர் கும்பாண்டர் மற்றும் பிரேதங்களின் தலைவர்.

## பெயர்கள்
விருடாகன் என்ற பெயர் ஒரே மாதிரியான சமஸ்கிருத வார்த்தையிலிருந்து வந்தது, இது தானியத்தை முளைப்பதைக் குறிக்கிறது. எனவே, அவரது பெயர் "அதிகரிப்பு" அல்லது "வளர்ச்சி" என்று பொருள்படும்.  இவருடைய மற்ற பெயர்கள் பின்வருமாறு:

* பாரம்பரிய சீனம் : 增長天; எளிமைப்படுத்தப்பட்ட சீனம் : 増長天; பின்யின்: ஸிங் ஜாங் திங்வாங் ; சப்பானிய மொழி:ஸ்ஓஜோட்டன் அல்லது ஸ்வ்சொட்டேன்; கொரியன் மொழி : 증장천왕 *ஜியுங்ஜாங் சியோன்வாங்* ; தகலாகு மொழி: பிருதகா; வியட்நாமிய மொழி : Tăng Trưởng Thiên, சமஸ்கிருத விருட்சகாவின் கல்கு
* பாரம்பரிய சீனம் : 毘楼勒叉; பின்யின் : *பிருரோகுஷா* ; சப்பானிய மொழி: *பிருரோகுஷா* ; கொரியன் மொழி: 비루늑차 *பி*லுநீயூகிச்சி; வியட்நாமிய மொழி: *டீ லாவ் லேக் ஸோயா.* இது அசல் சமஸ்கிருதப் பெயரின் ஒலிபெயர்ப்பு.
* திபெத்திய மொழி :  འཕ གས་སྐྱེས་པོ, வைலி: 'ஃபாக்ஸ் ஸ்கைஸ் போ, THL: பாக் கியேபோ, "உன்னத பிறப்பு"
* தாய் மொழி : ท้าววิรุฬหก தாவோ விருன்ஹோக் என்பது பாளி ததரதத்தின் நவீன உச்சரிப்பு ஆகும்

## சிறப்பியல்புகள்
விருடாகன் தெற்கு திசையின் காவலர். அவர் சுமேரு வின் தெற்குப் பகுதியில் வசிக்கிறார். இவர் கும்பாண்டர் மற்றும் பிரேதங்களின் தலைவர். இவர் வளர்ச்சியின் புரவலர். இவருடைய நிறம் நீலம். இவருடைய சின்னம் வாள். 

## தேரவாதம்
தேரவாத பௌத்தத்தின் நியதியில், விருடாகன் *விருலா* அல்லது *விருலாகா* என்று அழைக்கப்படுகிறார். விருட்சகா என்பது சதுர்மகாராசனோ அல்லது "நான்கு பெரிய அரசர்களில்" ஒருவர், அவர்கள் ஒவ்வொருவரும் ஒரு குறிப்பிட்ட திசையில் ஆட்சி செய்கிறார்கள்.

## சீனா
சீனாவில், விருடாகாவின் பெயர் *ஸிங் ஜாங் திங்வாங்* (增長天 lit. வளர்ச்சி மன்னன்) என்பது உணர்வுள்ள மனிதர்களுக்கு இரக்கத்தில் வளரக் கற்றுக்கொடுக்கும் திறனைக் குறிக்கிறது. அவர் *இருபது தேவர்கள்* அல்லது *இருபத்தி-நான்கு தேவர்கள்* அல்லது பௌத்த தர்மபாலர்களைப் பாதுகாக்கும் ஒரு குழுவாகவும் கருதப்படுகிறார். சீனக் கோயில்களில், மற்ற மூன்று பரலோக அரசர்களுடன் அவர் பெரும்பாலும்  நான்கு பரலோக அரசர்களின் மண்டபத்தில் வைக்கப்படுகிறார்.

## சப்பான்
சப்பானில், ஸ்வ்சொட்டேன் (増長天) பொதுவாக கடுமையான வெளிப்பாட்டுடன் சித்தரிக்கப்படுகிறது. அவர் கவசம் அணிந்திருப்பார், அடிக்கடி வாள் அல்லது திரிசூல ஈட்டியைக் கொண்டிருப்பர்.

## மேற்கோள்கள்

பகுப்பு:பௌத்தக் கடவுள்கள்
பகுப்பு:சப்பானியக் கடவுள்கள்
பேச்சு

**பேச்சு** (Speech) என்பது மனிதக் குரலின் மூலமாக மொழியைப் பயன்படுத்தி மேற்கொள்ளப்படும் தொடர்பாடலாகும் . ஒவ்வொரு மொழியும் உயிரெழுத்து மற்றும் மெய் ஒலிகளின் ஒலிப்புச் சேர்க்கைகளைப் பயன்படுத்தி சொற்களின் ஒலியை உருவாக்குகிறது.
## பரிணாம வளர்ச்சி
மொழியின் தோற்றம் பொதுவான பிரச்சனையுடன் தொடர்புடையதாக இருந்தாலும், தனித்துவமான மனிதப் பேச்சு தொடர்பான திறன்களின் படிவளர்ச்சிக் கொள்கையானது அறிவியல் ஆராய்ச்சியின் தனிப் பகுதியாக மாறியுள்ளது.      மொழியினை சைகை மூலமாகவோ அல்லது எழுத்துமொழி மூலமாகவோ புரிய வைக்க இயலும் என்பதனால் பேச்சு என்பது கட்டாயமில்லை.

குரங்குகள், மனிதரல்லாத குரங்குகள் மற்றும் மனிதர்கள் பல விலங்குகளைப் போலவே சமூக தொடர்பு நோக்கங்களுக்காக *ஒலியை* உருவாக்குவதற்கான சிறப்பு வழிமுறைகளை உருவாக்கியுள்ளனர்.  ஆனால் இதற்காக அது தனது *நாக்கைப்* பயன்படுத்துவதில்லை.   மனித இனங்கள் பேசுவதற்கு, நாக்கு, உதடுகள் மற்றும் பிற நகரக்கூடிய பாகங்களைப்  பயன்படுத்துகிறது, இததகைய பரிணாம வளர்ச்சி பல அறிஞர்களின் பார்வையில் ஒரு புதிராகவே உள்ளது. 

புதைபடிவ தரவு போதுமானதாக இல்லாததால் மனிதப் பேச்சின் பரிணாம வளர்ச்சியின் காலக்கெடுவை தீர்மானிப்பது சவாலாக உள்ளது. மனிதக் குரல்வழி புதைபடிவமாக கிடைக்கவில்லை.

#### சிக்கல்கள்

பக்கவாதம்,  மூளைக் காயம், செவித்திறன் குறைபாடு,  வளர்ச்சி தாமதம்,  ஒரு பிளவு அண்ணம், பெருமூளை வாதம்,  அல்லது உணர்ச்சிப் பிரச்சினைகளாலும் பேச்சு மற்றும் மொழிக் கோளாறுகள் ஏற்படலாம்.

### சிகிச்சை
பேச்சு தொடர்பான நோய்கள், கோளாறுகள் மற்றும் நிலைமைகளுக்கு பேச்சு மொழி நோயியல் நிபுணர் அல்லது பேச்சு சிகிச்சையாளர் மூலம் சிகிச்சை அளிக்க முடியும். இந்த மருத்துவர்கள் பேச்சுத் தேவைகளின் அளவை மதிப்பிடுகின்றனர், மதிப்பீடுகளின் அடிப்படையில் நோயறிதல்களைச் செய்கின்றனர், பின்னர் நோயின் தன்மைகளுக்கேற்ப சிகிச்சையளிக்கின்றனர். 

## மேற்கோள்கள்


பகுப்பு:மொழி
பகுப்பு:தொடர்பாடல்
சர்மிளா போசு

**சர்மிளா போசு** ( *Sarmila Bose* ) ஓர் இந்திய-அமெரிக்கப் பத்திரிகையாளரும் மற்றும் கல்வியாளரும் ஆவார். இவர், ஆக்சுபோர்டு பல்கலைக்கழகத்தில் அரசியல் மற்றும் சர்வதேச உறவுகள் துறையில் சர்வதேச ஆய்வுகளுக்கான மையத்தில் மூத்த ஆராய்ச்சி கூட்டாளியாக பணியாற்றியுள்ளார். வங்காளதேச விடுதலைப் போர் பற்றிய *டெட் ரெக்கனிங்: மெமரீஸ் ஆஃப் தி 1971 பங்களாதேஷ் வார்* என்ற சர்ச்சைக்குரிய புத்தகத்தின் ஆசிரியரும் ஆவார்.

## ஆரம்ப வாழ்க்கை மற்றும் கல்வி
சர்மிளா போசு இந்தியாவின் தேசிய அரசியலில் விரிவான ஈடுபாடு கொண்ட வங்காளக் குடும்பத்தைச் சேர்ந்தவர். இவர் இந்திய இந்திய விடுதலைப் போராட்ட வீரரான சுபாஷ் சந்திர போசின் பேத்தியும், தேசியவாதியான சரத் சந்திர போசின் பேத்தியும், முன்னாள் அகில இந்திய திரிணாமுல் காங்கிரசு கட்சியின் நாடாளுமன்ற உறுப்பினர் கிருஷ்ண போசு மற்றும் குழந்தை நல மருத்துவர் சிசிர் குமார் போசின் மகளும் ஆவார் .

சர்மிளா போசு 1959 இல், அமெரிக்க மாசச்சூசெட்சு மாநிலத் தலைநகரம் பாஸ்டனில் பிறந்தார். ஆனால் இந்தியாவின் கொல்கத்தாவில் வளர்ந்தார். அங்கு இவர் பெண்களுக்கான நவீன உயர்நிலைப் பள்ளியில் பயின்றார்.

தனது மேற்படிப்புக்காக அமெரிக்கா திரும்பினார். பிரைன் மாவ்ர் கல்லூரியில் வரலாற்றில் இளங்கலைப் பட்டமும், ஆர்வர்டு கென்னடி பள்ளியில் பொது நிர்வாகத்தில் முதுகலைப் பட்டமும், ஆர்வர்டு பல்கலைக்கழகத்தில் அரசியல் பொருளாதாரம் மற்றும் அரசாங்கத்தில் முனைவர் பட்டமும் பெற்றார்.

முனைவர் பட்டத்திற்குப் பிறகு, ஆர்வர்டு பல்கலைக்கழகம், வார்விக் பல்கலைக்கழகம், ஜார்ஜ் வாசிங்டன் பல்கலைக்கழகம், டாட்டா சமூக அறிவியல் கழகம் மற்றும் ஆக்சுபோர்டு பல்கலைக்கழகம் ஆகியவற்றில் கற்பித்தல் மற்றும் ஆராய்ச்சிப் பணிகளை மேற்கொண்டார். இவர் வங்காளம் மற்றும் ஆங்கிலம் ஆகிய இரு மொழிகளிலும் வெளியான பத்திரிகையிலும் பணியாற்றியுள்ளார்.

## பணிகள்
*டெட் ரெக்கனிங்: மெமரீஸ் ஆஃப் தி 1971 பங்களாதேஷ் வார்* என்ற தனது புத்தகத்தில், சர்மிளா 1971 வங்காளதேசப் போரில் இரு தரப்பினரும் அட்டூழியங்களில்  ஈடுபட்டதகக் கூறுகிறார். ஆனால் அட்டூழியங்கள் பற்றிய நினைவுகள் "வெற்றி பெற்றவர்களின் கதைகளால் ஆதிக்கம் செலுத்துகின்றன" என்று கூறுகிறார். இந்திய மற்றும் வங்காளதேச "புராணங்கள்" மற்றும் "மிகைப்படுத்தல்கள்" வரலாற்று ரீதியாகவோ அல்லது புள்ளிவிவர ரீதியாகவோ நம்பத்தகுந்தவை அல்ல. புத்தகம் மேற்கு பாக்கித்தானியப் படைகளை விடுவிக்கவில்லை என்றாலும், இராணுவ அதிகாரிகள் "போர் மரபுகளுக்குள் ஒரு வழக்கத்திற்கு மாறான போரைச் செய்ய தங்களால் இயன்றதைச் செய்யும் சிறந்த மனிதர்களாக மாறினர்" என்று கூறுகிறது. இந்த புத்தகம் கொலம்பியா பல்கலைக்கழக பேராசிரியர் நயீம் மொகைமென் என்பவரால் பிபிசி மற்றும் ''எகனாமிக் & பொலிட்டிகல் வீக்லி ஆகியவற்றுக்கு அளித்த பேட்டியில் வரலாற்று சார்பு காரணமாக விமர்சிக்கப்பட்டது. நயீம் மொகைமென், ஊர்வசி புட்டாலியா மற்றும் ஸ்ரீநாத் ராகவன் ஆகிய மூன்று விமர்சகர்களுக்கு இவர் பதிலளித்துள்ளார்.

## சொந்த வாழ்க்கை
இந்திய இசையில் பயிற்சி பெற்ற சர்மிளா போசு கொல்கத்தாவில் நிகழ்ச்சி நடத்தியுள்ளார்.

இவரது சகோதரர் சுமந்திர போசு, இலண்டன் பொருளியல் பள்ளியில் கற்பிக்கிறார். இவரது சகோதரர் சுகதா போசு அரசியலாளர் மற்றும் பேராசிரியர் ஆவார்.

## மேற்கோள்கள்

## வெளி இணைப்புகள்
* Official Website

பகுப்பு:கொல்கத்தா எழுத்தாளர்கள்
பகுப்பு:வாழும் மக்கள்
பகுப்பு:இந்தியப் பெண் அறிஞர்கள்
பகுப்பு:இந்திய அறிஞர்கள்
பகுப்பு:இந்திய வரலாற்றாளர்கள்
பகுப்பு:இந்தியப் பெண் ஊடகவியலாளர்கள்
பகுப்பு:இந்திய ஊடகவியலாளர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்திய எழுத்தாளர்கள்
பகுப்பு:1959 பிறப்புகள்
இராஜ்வன்சி தேவி

**இராஜ்வன்சி தேவி** (*Rajvanshi Devi*)(17 சூலை 1886 - 9 செப்டம்பர் 1962) என்பவர் ஓர் இந்தியச் சுதந்திரப் போராட்ட வீரர் ஆவார். இவர் இந்தியாவின் முதலாவது  பெண்மணியாக இந்தியக் குடியரசுத் தலைவர் இராஜேந்திர பிரசாத்தின் மனைவி ஆவார்.

## வாழ்க்கை
தேவி 17 சூலை 1886-இல் பிறந்தார். இவரின் தந்தை அர்ராவில் முக்தியார். இவரது சகோதரர் பலியாவில் வழக்கறிஞராக இருந்தார். இவர் ஒரு பாரம்பரிய இந்து பெண்மணி. இராசேந்திர பிரசாத்துக்கு 12 வயதாக இருந்தபோது இவரை மணந்தார். இவர் இராசேந்திர பிரசாத்துடன் பலியா மாவட்டத்தில் உள்ள தாலன் சாப்ரா கிராமத்தில் திருமணம் செய்து கொண்டார். 1947-இல், பாட்னாவில் இந்தியச் சுதந்திரப் போராட்டத்தைக் கொண்டாடியதற்காக சந்திரவதி தேவியுடன் கைது செய்யப்பட்டார். இராசேந்திர பிரசாத் மருத்துவமனையை இவர் திறந்து வைத்தார். இவர் 9 செப்டம்பர் 1962 அன்று இறந்தார். இவரது மரணத்திற்குப் பிறகு, இவரின் கணவர் சீன-இந்தியப் போரின்போது இவரது நகைகளை இந்தியாவின் கருவூலத்திற்கு நன்கொடையாக வழங்கினார்.

## பெருமை
* 1962-இல் பீகாரில் உள்ள சீவானில் கட்டப்பட்ட ஓர் உயர்நிலைப் பள்ளிக்கு இவரது (ராஜேந்திர பிரசாத்தின் சொந்த நகரம்) பெயரிடப்பட்டது.

## மேற்கோள்கள்

பகுப்பு:1962 இறப்புகள்
பகுப்பு:1896 பிறப்புகள்
பகுப்பு:விடுதலைப் போராட்ட வீரர்கள்
சாஜகான் பேகம்

**சாஜகான் பேகம்** (*Shah Jahan Begum*) ஜாமியா மில்லியா இஸ்லாமியாவின் வேந்தராக இருந்தார். இவர் இந்தியாவின் முதல் பெண்மணியாகப் பணியாற்றினார் (முன்பு இந்தியாவின் இரண்டாவது பெண்மணியாகப் பணியாற்றியவர்). இவர் சாகீர் உசேனின் மனைவி ஆவார்.

இவர் ஒரு கடுமையான முஸ்லீமாக பர்தாவைக் கடைப்பிடித்தார்.

## மேற்கோள்கள்

பகுப்பு:இந்திய முதல் பெண்மணிகள்
சவிதா கோவிந்த்

**சவிதா கோவிந்த்** (*Savita Kovind*-பிறப்பு: ஏப்ரல் 15, 1952) என்பவர் ஓர் முன்னாள் இந்திய அரசு ஊழியர் ஆவார். இவர் 2017 - 2022 வரை இந்தியாவின் முன்னாள் முதல் பெண்மணியாகப் பணியாற்றினார். இவர் இந்தியாவின் 14வது குடியரசுத் தலைவர் ராம்நாத் கோவிந்தின் மனைவி ஆவார். இவர் 2005-இல் ஓய்வு பெறுவதற்கு முன்பு மகாநகர் தொலைபேசி நிகாம் லிமிடெட் நிறுவனத்தின் தலைமைப் பிரிவு மேற்பார்வையாளராக இருந்தார்.

## இளமை
சவிதா கோவிந்த் 15 ஏப்ரல் 1952-இல் பிறந்தார். இவரது பெற்றோர் முதலில் தற்போதைய பாக்கித்தானில் உள்ள லாகூர் அருகே வசித்து வந்தனர். பிரிவினைக்குப் பிறகு இந்தியாவிற்குக் குடிபெயர்ந்து தில்லியில் உள்ள லஜ்பத் நகரில் குடியேறினர். இவர் மகாநகர் டெலிபோன் நிகம் லிமிடெட் நிறுவனத்தின் முன்னாள் ஊழியர் ஆவர். மகாநகர் டெலிபோன் நிகாமில் தொலைப்பேசி இயக்குநராகத் தனது வாழ்க்கையைத் தொடங்கினார். படிப்படியாகத் தலைமைப் பிரிவு கண்காணிப்பாளராகப் பதவி உயர்வு பெற்றார். ஆனால் 2005ல் விருப்ப ஓய்வு பெற்றார்.

## குடும்ப வாழ்க்கை
சவிதா தேவி 1974 மே 30 அன்று ராம்நாத் கோவிந்தை மணந்தார். இவர்களுக்கு பிரசாந்த் குமார் கோவிந்த் மற்றும் சுவாதி கோவிந்த் என இரண்டு குழந்தைகள். இவரின் மகள் சுவாதி ஏர் இந்தியா நிறுவனத்தில் முன்னாள் வானூர்தி பணிப்பெண் ஆவார்.

## பீகாரின் முதல் பெண்மணி (2015–2017)
ராம்நாத் கோவிந்தின் ஆளுநராக இருந்த காலத்தில் 16 ஆகத்து 2015 முதல் 20 சூன் 2017 வரை பீகாரின் முதல் பெண்மணியாக சவிதா தேவி இருந்தார். பீகாரின் முதல் பெண்மணி என்பது உத்தியோக பூர்வ பதவி அல்ல, மாறாக ஒரு பொறுப்பு. இவரின் கணவர் குடியரசுத் தலைவர் பதவிக்கு உயர்த்தப்பட்ட பிறகு, இந்தியாவின் முதல் பெண்மணி ஆனார்.

## இந்தியாவின் முதல் பெண்மணி (2017–2022)
[thumb| கோவிந்த் தனது கணவர் (நடுவில்) ஜிரோட்கோன் ஹோஷிமோவா (தீவிர இடது), [சவ்காத் மிர்சியோயெவ்|சவ்கத் மிர்சியோயேவ் (மைய-இடது), ராம் நாத் கோவிந்த் மற்றும் நரேந்திர மோதியுடன் (வலதுபுறம்)]]
[thumb| குடியரசுத் தலைவர் [ராம் நாத் கோவிந்த்|ராம்நாத் கோவிந்துடன் முதல் பெண்மணி கோவிந்த் , டோனால்ட் டிரம்ப், மெலனியா திரம்ப் மற்றும் நரேந்திர மோதிக்கு குடியரசுத் தலைவர் இல்லத்தில் அரசு விருந்து அளித்தார்.]]
முன்னாள் முதல் பெண்ணாக இருந்தபோது, கிட்டத்தட்ட 2 ஆண்டுகள் காலியாக இருந்த நிலையில், 25 சூலை 2017 அன்று இந்தியாவின் முதல் பெண்மணியாக கோவிந்த் பொறுப்பேற்றார். இந்தியாவின் முதல் மனைவி குடியரசுத் தலைவர் இல்லத்தின் அதிகாரப்பூர்வப் புரவலர்களாகச் செயல்படுகிறார்.
[thumb| சவிதா கோவிந்த் தனது கணவர் [ராம் நாத் கோவிந்த்|ராம்நாத் கோவிந்துடன்]]

### கோவிட்-19 பன்னாட்டுப் பரவல்
இந்தியாவில் கோவிட்-19 தொற்றுநோய்களின் போது, முகமூடி பயன்பாட்டை ஊக்குவிக்கும் வகையில், புது தில்லியில் உள்ள பல தங்குமிடங்களில் விநியோகிக்க கோவிந்த் முகமூடிகளைத் தைத்தார். குருத்வாரா ரகாப் கஞ்சின் பாரம்பரியச் சமூக சமையலறைக்கு அனுப்புவதற்காக உணவைத் தயாரிக்கவும் இவர் உதவினார்.

### மாநில பயணங்கள்
இவர் பல்வேறு மாநில பயணங்களில் குடியரசுத் தலைவருடன் சென்றார்.

## மேற்கோள்கள்

பகுப்பு:வாழும் மக்கள்
பகுப்பு:1952 பிறப்புகள்
பகுப்பு:இந்திய முதல் பெண்மணிகள்
அசாம் அரசு

**அசாம் அரசு** அல்லது **அஸ்ஸாம் அரசு** (*Government of Assam*) என்பது இந்திய மாநிலமான அசாம் மாநில அரசாகும். இது அசாம் ஆளுநர் தலைமையிலான நிர்வாகக் குழு, நீதித்துறை மற்றும் சட்டமன்றக் கிளை ஆகியவற்றைக் கொண்டுள்ளது.

இம்மாநிலத்தின் தலைவராக இந்தியக் குடியரசுத் தலைவரால் நியமிக்கப்பட்ட ஆளுநரைக் கொண்டுள்ளது, தற்போதைய ஆளுநராக‌ குலாப் சந்த் கட்டாரியா இருக்கின்றார்.

அரசாங்கத்தின் தலைவராக முதலமைச்சர் இருக்கின்றார், தற்போதைய முதலமைச்சராக ஹிமாந்த பிஸ்வாஸ் சர்மா இருக்கின்றார்.

இதன் தலைநகர் திஸ்பூர். குவகாத்தி இம்மாநிலத்தின் முக்கிய நகரம் ஆகும். அசாமிய மொழி, போடோ மொழி மற்றும் வங்காள மொழி (அசாமிய எழுத்துமுறை) ஆகியன அசாமின் அலுவல்முறை மொழிகளாகும்.
## மேற்கோள்கள்

## அதிகாரப்பூர்வ இணைய தளம்
* அசாம் அரசின் அதிகாரப்பூர்வமான இணையதளம்

பகுப்பு:அசாம் அரசு
பர்தான் கவுர்

thumb| இந்திய குடியரசுத் தலைவர் சங்கர் தயாள் சர்மா, குடியரசுத் தலைவர் இல்லத்தில் முன்னாள் குடியரசுத் தலைவர் ஜெயில் சிங் மற்றும் முன்னாள் முதல் பெண்மணியிடம் இருந்து பிறந்தநாள் வாழ்த்துகளைப் பெறுகிறார்.
**பர்தான் கவுர்** (*Pardhan Kaur*-இறப்பு 13 மே 2002) இந்தியாவின் முதல் பெண்மணி ஆவார். இவர் இந்தியக் குடியரசுத் தலைவர் ஜெயில் சிங்கின் மனைவி ஆவார்.

## தனிப்பட்ட வாழ்க்கை
பர்தான் கவுர் ஜெயில் சிங்கைத் திருமணம் செய்து கொண்டார். இந்த இணையருக்கு ஒரு மகன் மற்றும் மூன்று மகள்களைப் பெற்றார். 13 மே 2002 அன்று, இவர் இறந்தார். 

## மேற்கோள்கள்

பகுப்பு:2002 இறப்புகள்
பகுப்பு:இந்திய முதல் பெண்மணிகள்
சுனிபாலா ஆன்சுதா

**சுனிபாலா ஆன்சுதா** (*Chunibala Hansda*) மேற்கு வங்கத்தைச் சேர்ந்த சார்கண்டு கட்சியைச் சேர்ந்த (நரேன்) இந்திய அரசியல்வாதி ஆவார். இவர் சார்கண்ட் கட்சியின் தலைவர் (நரேன்) ஆவார்

## சுயசரிதை
ஆன்சுதாவின் கணவர் நரேன் ஆன்சுதா மேற்கு வங்க சட்டமன்றத்தின் சட்டமன்ற உறுப்பினராகவும், இவர்களது மகள் பிர்பாகா ஆன்சுதா ஓர் சந்தாலி திரைப்பட நடிகையாகவும் இருந்தார்.

ஆன்சுதா 2000-இல் பின்பூரிலிருந்து மேற்கு வங்க சட்டமன்ற உறுப்பினராகத் தேர்ந்தெடுக்கப்பட்டார். பின்னர், இவர் 2006-இல் இந்தத் தொகுதியிலிருந்தும் தேர்ந்தெடுக்கப்பட்டார்.

## மேற்கோள்கள்

பகுப்பு:சந்தாலிகள்
பகுப்பு:வாழும் மக்கள்
பகுப்பு:மேற்கு வங்காள அரசியல்வாதிகள்
பகுப்பு:பட்டியல் பழங்குடி நபர்கள்
விரூபாக்‌சன்

**விரூபாக்‌சன்** அல்லது **விருபாக்ஷன்** (சமஸ்கிருதம்; பாளி: விருபாக்கன் ; பாரம்பரிய சீனம் : 廣目天王; எளிமைப்படுத்தப்பட்ட சீனம் : 广目天王; பின்யின் : குங்மு திங்வாங்; ஜப்பானிய மொழி : 天*Kś*) பௌத்தத்தில் ஒரு முக்கிய தெய்வம். அவர் நான்கு பரலோக மன்னர்களில் ஒருவர் மற்றும் ஒரு தர்மபாலர். இவர் சுமேருவின் மேற்குப் பகுதியில் வசிக்கிறார். இவர் நாகங்களின் தலைவர் மற்றும் தெய்வீகக் கண்ணைக் கொண்டிருக்கிறார்.

## பெயர்கள்
விரூபாக்‌சன் என்ற பெயர் *விருபா* (அசிங்கமான) மற்றும் *அக்ஷா* (கண்கள்) ஆகிய சமஸ்கிருத வார்த்தைகளின் கலவையாகும். புத்தகோசா *விருபா* என்பதற்கு "பல்வேறு" என்று பொருள்படும் என்று விளக்கினார், இது விருபாக்ஷாவுக்கு தெளிவுத்திறன் உள்ளது என்பதைப் புரிந்து கொள்ள உதவுகிறது. பிற பெயர்கள்:

* பாரம்பரிய சீனம் : 廣目天王; எளிமைப்படுத்தப்பட்ட சீனம் : 广目天王; பின்யின் : குங்மு திங்வாங்; கொரியன் : 광목천왕 *குவாங்மோக் சியோன்வாங்*
* பாரம்பரிய சீனம் : 毘楼博叉; பின்யின்: பிலௌபோச்சா; ஜப்பானியர் : *பிருபாகுஷா* ; கொரியன் : 비류박차 *பிலியுபாக்சா* ; Tagalog : பிலுபக்சா

## சிறப்பியல்புகள்
மேற்கு திசையின் காவலர் விரூபாக்‌சன். இவர் சுமேருவின் மேற்குப் பகுதியில் வசிக்கிறார். இவர் நாகங்களின் தலைவர். இவருடைய நிறம் சிவப்பு. இவருடைய சின்னம், நாகம், சிறிய ஸ்தூபம் அல்லது முத்து.

இவர் தெய்வீகக் கண்ணைக் கொண்டிருக்கிறார், இது அவரை அதிக தூரம் மற்றும் உணர்வுள்ள உயிரினங்களின் கர்மாவைப் பார்க்க அனுமதிக்கிறது.

## தேரவாதம்
தேரவாத பௌத்தத்தின் நியதியில், விரூபாக்‌சன் *விருபாக்கா* என்று அழைக்கப்படுகிறார். விருட்சகா என்பது சதுர்மகாராசனோ அல்லது "நான்கு பெரிய அரசர்களில்" ஒருவர், அவர்கள் ஒவ்வொருவரும் ஒரு குறிப்பிட்ட திசையில் ஆட்சி செய்கிறார்கள். இவருக்கு *காளகன்னி* என்ற மகள் உள்ளார்.

## சீனா
சீனாவில்,  குங்மு திங்வாங் (廣目天王) பொதுவாக சிவப்பு நிற தோலை உடையவராகவும், கவசம் அணிந்தவராகவும் சித்தரிக்கப்படுகிறார். அவர் அடிக்கடி தனது கைகளில் ஒரு சிவப்பு நாகா அல்லது சிவப்பு கயிற்றை பற்றிக் கொண்டிருப்பது போல் சித்தரிக்கப்படுகிறார், அவர் மக்களை புத்த மதத்தில் சிக்க வைக்க அதை பயன்படுத்துகிறார். அவர் *இருபது தேவர்கள்* அல்லது *இருபத்தி-நான்கு தேவர்கள்* அல்லது பௌத்த தர்மபாலர்களைப் பாதுகாக்கும் ஒரு குழுவாகவும் கருதப்படுகிறார். சீனக் கோயில்களில், மற்ற மூன்று பரலோக அரசர்களுடன் அவர் பெரும்பாலும் நான்கு பரலோக அரசர்களின் மண்டபத்தில் வைக்கப்படுகிறார்.

## சப்பான்
சப்பானில், *கோமோகுடேன்* (広目天) பொதுவாக அவரது வலது கையில் ஒரு தூரிகையையும் இடது கையில் ஒரு சுருளையும் வைத்திருப்பதாக சித்தரிக்கப்படுகிறது. இந்த உருவப்படம் முதன்மையாக டெம்பியோ காலத்தில் பயன்படுத்தப்பட்டது, மேலும் ஹையன்  காலத்திற்குப் பிறகு வேறுபாடுகள் தோன்றின. அவர் பொதுவாக டாங் காலத்து இராணுவ கவசத்தை அணிந்திருப்பார்.

எஸோடெரிக் பாரம்பரியத்தின் கர்ப்ப மண்டலத்தில், கோமோகுடென் சிவப்பு தோலைக் கொண்டவராகவும், வலது கையில் திரிசூலத்தை வைத்திருப்பவராகவும், இடது கையால் ஒரு முஷ்டியைப் பிடித்தவராகவும் சித்தரிக்கப்படுகிறார். ஒரு மாறுபாடு அவர் ஒரு கண்ணியைப் பயன்படுத்துவதை உள்ளடக்கியது.

## மேற்கோள்கள்

பகுப்பு:பௌத்தக் கடவுள்கள்
பகுப்பு:சப்பானியக் கடவுள்கள்
கும்பாண்டர்

thumb|263x263px| ஒரு ஆண் (இடது) மற்றும் பெண் கும்பாண்டர் (வலது).
**கும்பாண்டர்** என்பது பௌத்த புராணங்களின் சிறிய தெய்வங்களில் உள்ள குள்ளமான, தவறான உருவம் கொண்ட ஆவிகளின் குழுவில் ஒன்றாகும்.

கும்பாண்டர் சதுர்மஹாராஜிகா தெய்வங்களில் வகைப்படுத்தப்படுகின்றன, மேலும் அவை தெற்கின் பாதுகாவலரான விருட்சக மன்னனுக்கு உட்பட்டவை. இவர்களின் தலைவர்களில் ஒருவர் கும்பீரா என்று அழைக்கப்படுகிறார்.

## மேற்கோள்கள்

பகுப்பு:பௌத்தக் கடவுள்கள்
இராஜஸ்தான் அரசு

**இராஜஸ்தான் அரசு** (**Government of Rajasthan**) இந்திய மாநிலமான இராஜஸ்தான் மாநில அரசாகும். இது ராஜஸ்தானின் ஆளுநரின் தலைமையிலான நிர்வாகக் கிளையையும், நீதித்துறை மற்றும் சட்டமன்றக் கிளைகளையும் கொண்டுள்ளது. 

இம்மாநிலத்தின் தலைவராக ஆளுநர் பதவி வகிக்கிறார், தற்போதைய ஆளுநராக கல்ராஜ் மிஸ்ரா இருக்கின்றார்.

அரசாங்கத்தின் தலைவராக முதலமைச்சர் இருக்கின்றார், தற்போதைய முதலமைச்சராக பஜன்லால் சர்மா பதவி வகிக்கிறார்.

செய்ப்பூர் ராஜஸ்தானின் தலைநகரம் மற்றும் சட்டமன்றம்  மற்றும் தலைமை செயலகம் ஆகியவற்றைக் கொண்டுள்ளது.

## மேற்கோள்கள்

## அதிகாரப்பூர்வ இணைய தளம்
* இராஜஸ்தான் அரசின் அதிகாரப்பூர்வமான இணையதளம்

பகுப்பு:இராஜஸ்தான் அரசு
செருமேனியம் இருகுளோரைடு ஈராக்சேன்

**செருமேனியம் இருகுளோரைடு ஈராக்சேன்** (*Germanium dichloride dioxane*) என்பது GeCl2(C4H8O2) என்ற மூலக்கூற்று வாய்பாட்டால் விவரிக்கப்படும் ஒரு வேதியியல் சேர்மமாகும். இம்மூலக்கூற்று வாய்பாட்டில் இடம்பெற்றுள்ள C4H8O2 என்பது 1,4-ஈராக்சேனைக் குறிக்கும். வெண்மை நிறத்தில் ஒரு திண்மப் பொருளாகக் காணப்படும் இச்சேர்மம் Ge(II) வகை சேர்மங்களுக்கான மூலமாகக் கருதப்படுகிறது. Ge(IV) வகை சேர்மங்களின் பரவலான தன்மையுடன் இது முரண்படுகிறது. இந்த ஈராக்சேன் அணைவு செருமேனியம் இருகுளோரைடின் நன்கு செயல்படும் வடிவத்தைக் குறிக்கும். 

## தயாரிப்பு
செருமேனியம் டெட்ராகுளோரைடுடன் டிரைபியூட்டைல் வெள்ளீய ஐதரைடு சேர்ந்த ஈராக்சேன் கரைசலை ஒடுக்க வினைக்கு உட்படுத்தி செருமேனியம் இருகுளோரைடு ஈராக்சேன் தயாரிக்கலாம்.: 

::GeCl4 + 2 Bu3SnH + C4H8O2 → GeCl2(O2C4H8) + 2 Bu3SnCl + H2

ஒடுக்க வினைக்கு ஐதரோசிலேன்களும் பயன்படுத்தப்படுகின்றன.

இந்த அணைவுச் சேர்மம் பலபடிசார் கட்டமைப்பைக் கொண்டுள்ளது. செருமேனியம் ஒருபக்க Cl ஈந்தணைவி (Cl-Ge-Cl கோணம் = 94.4°) உடன் SF4 போன்ற வடிவத்தை ஏற்றுக்கொள்கிறது. பாலம் அமைத்துள்ள ஈராக்சேன் வழங்கும் ஆக்சிசனால் அச்சுநிலைகள் ஆக்கிரமிக்கப்பட்டுள்ளன. . Ge-O மற்றும் Ge-Cl பிணைப்பு தூரங்கள் முறையே 2.40 மற்றும் 2.277 A ஆகும்.

## வினைகள்
செருமேனியம் இருகுளோரைடு ஈராக்சேன் அணைவுச் சேர்மம் கரிமசெருமேனியம் சேர்மங்களை தயாரிப்பதில் பயன்படுத்தப்படுகிறது. கரிமத் தொகுப்பு வினைகளில் இச்சேர்மம் லூயிசு அமிலமாகக் குறைக்கும் பண்புகளுடன் பயன்படுத்தப்படுகிறது.

## மேற்கோள்கள்


பகுப்பு:அலோக ஆலைடுகள்
பகுப்பு:செருமேனியம்(II) சேர்மங்கள்
பகுப்பு:குளோரைடுகள்
குட்டைப் பூண்டு

**குட்டைப் பூண்டு** (தாவரவியல் வகைப்பாடு: *Allium chamaemoly, dwarf garlic*) என்பது பூண்டு வகைகளில் ஒன்றாகும்.  இது தாயகம் மத்தியதரைக் கடல் பிராந்தியம் எனக் கருதப்படுகிறது. இதன் நறுமணத்திற்காகவும், தனித்துவமான பூக்களுக்காகவும் இத்தாவரம் வளர்க்கப்படுகிறது. It is found in the wild in எசுப்பானியா, பலேரிக் தீவுகள், பிரான்சு, கோர்சிகா, மால்ட்டா, இத்தாலி (சார்தீனியா + சிசிலி), கிரேக்கம் (நாடு), பால்கன் குடா,  அல்சீரியா, மொரோக்கோ ஆகிய நாடுகளின் காடுகளில் காணப்படுகிறது.

## மேற்கோள்கள்

பகுப்பு:பூண்டு வகைகள்
பகுப்பு:ஐரோப்பியத் தாவரங்கள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
நான்கு பரலோக அரசர்களின் மண்டபம்

**நான்கு பரலோக மன்னர்களின் மண்டபம்** அல்லது **நான்கு பரலோக மன்னர்கள் மண்டபம்** ("ஹால் ஆஃப் ஹெவன்லி கிங்ஸ்") என்று குறிப்பிடப்படும், சீன புத்த கோவில்களில் சான்மென் கதவில் உள்ள ஒரு முக்கியமான மண்டபம் மற்றும் மண்டபத்தில் பொறிக்கப்பட்ட சதுர்மகாராசாக்கள் சிலைகள் காரணமாக பெயரிடப்பட்டது.

மைத்ரேய புத்தர் நான்கு பரலோக மன்னர்களின் மண்டபத்தில் பொறிக்கப்பட்டுள்ளது மற்றும் அவரது சிலையின் பின்புறத்தில் வடக்கு மகாவீரர் மண்டபத்தை எதிர்கொள்ளும் ஸ்கந்த போதிசத்துவரின் சிலை உள்ளது. புத்த மதத்தில், மைத்ரேய புத்தர், மேலும் எதிர்கால புத்தர் சாக்யமுனியின் வாரிசு ஆவார். சீன பௌத்தத்தின் வரலாற்றில், மைத்ரேய புத்தர் அழகான உருவத்தைக் கொண்டுள்ளார், அதில் அவர் தலையில் ஒரு கொரோனெட்டையும், அவரது உடலில் யிங்லுவோ (瓔珞) அணிந்துள்ளார் மற்றும் அவரது கைகள் முத்திரைகளில் வடிவம் காட்டுகின்றன. சாங்-வம்சத்தின் *புகழ்பெற்ற துறவிகளின் வாழ்க்கை வரலாறுகள்* படி (*சுங் காவோ-செங் சுவான்*), பிற்கால லியாங் வம்சத்தில் (907-923), மிங்கின் ஃபெங்ஹுவாவில் "கிசி" (契此和尚) என்ற ஒரு கொழுத்த மற்றும் பெரிய வயிறு கொண்ட துறவி இருந்தார் (இப்போது ஜெஜியாங்). தோளில் சாக்கு மூட்டையைச் சுமந்துகொண்டு, எப்போதும் சந்தைகளிலும் தெருக்களிலும் சிரித்துக் கொண்டே பிச்சை எடுப்பார். எனவே உள்ளூர் மக்கள் அவரை "தி சாக் மாங்க்" (布袋和尚) என்று அழைத்தனர். அவர் தனது பரிநிர்வாணத்தை அடைந்ததும், அவர் ஒரு புத்த கதாவை கூறினார்: "மைத்ரேயா, உண்மையான மைத்ரேயா, ஆயிரக்கணக்கான கோடிக்கணக்கான வெளிப்பாடுகளைக் கொண்டிருக்கிறார், அவர்களே அவரை அடையாளம் காணாவிட்டாலும் கூட, அவர்களின் காலத்து மக்களுக்கு அடிக்கடி அறிவுறுத்துகிறார்." (彌勒真彌勒，分身百千億，時時示世人，世人總不識。 ) எனவே அவர் மைத்ரேய புத்தரின் வெளிப்பாடாகக் காணப்பட்டார். அப்போதிருந்து, சீன புத்த கோவில்களில், மைத்ரேயர் சிலைகள் ஒரு பெரிய கொழுத்த துறவியின் உருவத்தில் பெரிய தலை மற்றும் காதுகளுடன், அவரது மேல் உடலை வெளிப்படுத்தி குறுக்கு கால்களுடன் சிரிக்கின்றன.

அவருக்குப் பின்னால் இருக்கும் ஸ்கந்த போதிசத்துவர் புத்த கோவில்களின் தர்மபாலர் ஆவார். மைத்ரேய புத்தரைப் போலவே, ஸ்கந்த போதிசத்துவரின் உருவம், கவசங்களை அணிந்து, கையில் வஜ்ராவை வைத்திருந்த அழகான பண்டைய சீன தளபதியாக மாறியுள்ளது.

நான்கு சொர்க்க அரசர்களின் சிலைகள் நான்கு சொர்க்க மன்னர்கள் மண்டபத்தின் இடது மற்றும் வலது புறத்தில் பொறிக்கப்பட்டுள்ளன. கிழக்கு திருதராஷ்டிரா (வெள்ளை ஆடைகள் மற்றும் கவசம் அணிந்துள்ளார் மற்றும் ஒரு பைபா, சீனப் பறிக்கப்பட்ட சர இசைக்கருவி, அவரது கையில் உள்ளது), தெற்கில் உள்ள விராட்கா (நீல நிற ஆடைகள் மற்றும் கையில் வாள்), மேற்கு விருபாக்ஷா (சிவப்பு நிற ஆடைகளை அணிந்துள்ளார், நாகம் அல்லது பாம்பைக் கையில் சுற்றிக் கொண்டுள்ளார்) மற்றும் வடக்கு வைஷ்ரவணன் (பச்சை நிற ஆடை மற்றும் அவரது இடது கையில் சுண்டெலி ). நான்கு பரலோக ராஜாக்கள் மேரு மலையில் வசிப்பதாகக் கூறப்படுகிறது, மேலும் அவர்களின் பணி முறையே உலகைப் பாதுகாப்பதாகும்.

## மேற்கோள்கள்

பகுப்பு:பௌத்த கட்டடக்கலை
பகுப்பு:சீன மொழி வார்த்தைகளைக் கொண்ட கட்டுரைகள்
மலேசியப் பொதுத் தேர்தல், 1999

**மலேசியப் பொதுத் தேர்தல், 1999** (*1999 Malaysian General Election*; மலாய்: *Pilihan raya umum Malaysia 1999*;) என்பது 1999 நவம்பர் 29-ஆம் தேதி திங்கட்கிழமை, மலேசியாவில் நடைபெற்ற 10-ஆவது பொது தேர்தலைக் குறிப்பிடுவதாகும்.

மலேசிய நாடாளுமன்றத்தின் அனைத்து 193 மக்களவை தொகுதிகளிலும் வாக்குப்பதிவு நடைபெற்றது. ஒவ்வொரு மக்களவைத் தொகுதியும் ஒரு நாடாளுமன்ற மக்களவை உறுப்பினரைத் தேர்ந்தெடுத்தது.

அதே நாளில் மலேசியாவின் 11 மாநிலங்களில் உள்ள 394 மாநில சட்டமன்றத் தொகுதிகளிலும் மலேசிய மாநிலங்களுக்கான சட்டமன்றத் தேர்தல்களும் நடைபெற்றன. சபா, சரவாக் மாநிலங்களில் சட்டமன்றத் தேர்தல்கள் நடைபெறவில்லை.

## பொது

1999-ஆம் ஆண்டு மலேசியப் பொதுத் தேர்தல் தான், மகாதீர் முகமது பிரதமராகவும், பாரிசான் நேசனலின் தலைவராகவும் இருந்த கடைசித் தேர்தல்; மற்றும் நாடு முழுவதும் ஒரே நாளில் நடைபெற்ற முதல் தேர்தலும் ஆகும். எதிர்க்கட்சி மொத்தம் 113 மாநிலச் சட்டமன்றத் தொகுதிகளை வென்றன.

அவற்றுள் 98 தொகுதிகள் மலேசிய இசுலாமிய கட்சிக்கும்; 11 தொகுதிகள் ஜசெககட்சிக்கும் மற்றும் 4 தொகுதிகள் கெடிலான் கட்சிக்கும் சென்றன.

### மலேசிய இசுலாமிய கட்சியின் வெற்றி
கிளாந்தான் மாநிலத்தின், 43 இடங்களில் பாரிசான் நேசனலுக்கு எதிராக மலேசிய இசுலாமிய கட்சி 41-2 என்ற கணக்கில் பெரும் வேறுபாட்டில் வெற்றி பெற்றது. திராங்கானு மாநிலத்தின், 32 இடங்களில் 28 இடங்களை மலேசிய இசுலாமிய கட்சி கைப்பற்றியது.

கிளாந்தான், திராங்கானு மாநிலங்களில் மலேசிய இசுலாமிய கட்சி மாநில அரசாங்கங்களை அமைத்தது. கூடுதலாக, கெடா மாநிலத்தின், மாநில இடங்களில் மூன்றில் ஒரு பகுதியையும் மலேசிய இசுலாமிய கட்சி கைப்பற்றியது. மீதமுள்ள 16 இடங்களை பாரிசான் நேசனல் கூட்டணியின் அம்னோ கைப்பற்றியது. பாரிசான் நேசனல் கூட்டணியின் தோழமைக் கட்சியான மலேசிய சீனர் சங்கம் கெடாவில் 2 இடங்களைப் பெற்றது.

தேர்தல் முடிவுகள் மலேசிய இசுலாமிய கட்சிக்கு பெரும் வெற்றியாகப் பார்க்கப்பட்டது. இதற்கு முன்பு கெடாவில், அக்கட்சிக்கு மாநில இடங்கள் எதுவும் இல்லை; மற்றும் 1995 பொதுத் தேர்தலில் திராங்கானுவில் ஒரே ஓர் இடம் மட்டுமே கிடைததது.  நிர்வாகத்தின் காரணமாக திராங்கானு மற்றும் கிளாந்தான் மாநிலங்களை மத்திய நடுவண் அரசாங்கம் புறக்கணித்ததே அதற்குக் காரணம் என்று பார்வையாளர்கள் கருத்துகள் தெரிவித்தனர்.

## மேலும் காண்க
* மலேசியப் பொதுத் தேர்தல்
* மலேசிய மக்களவை

## மேற்கோள்கள்

## வெளி இணைப்புகள்

*
* Institut Kajian Asia Tenggara (PDF) 

பகுப்பு:மலேசியாவில் தேர்தல்கள்
பகுப்பு:1999 தேர்தல்கள்
தாரா சிங் (எழுத்தாளர்)

**திருமதி தாரா சிங்** (பிறப்பு 10 அக்டோபர் 1952) இந்தியாவைச் சேர்ந்த ஒரு இந்தி மொழி பெண் எழுத்தாளரும் கவிஞருமாவார் ஆவார்.

தனது சிறுவயதிலிருந்தே நடனம், இசை மற்றும் கவிதைகள் எழுதுவதில் சிறப்பு ஆர்வம் கொண்டிருந்த இவர், பள்ளி மற்றும் கல்லூரி வாழ்க்கையில் பல்வேறு சந்தர்ப்பங்களில், கவிதைகள் மற்றும் இலக்கிய விவாதங்களில் பங்குகொண்டு, அந்நிகழ்ச்சிகளுக்கான பரிசுகளையும் பாராட்டுக் கடிதங்களையும் பெற்றுள்ளார்.

## வரலாறு
இளங்கலையில் கல்லூரிப்படிப்பை முடித்ததோடு , கொல்கத்தா கல்லூரியின் வேதியியல் துறைத் தலைவரைத் திருமணமும் முடித்த இவர், தனது திருமணத்திற்கு பிறக  முழு நேரத்தையும் ஆற்றலையும் இந்தி இலக்கிய சேவை புரிய அர்ப்பணித்துள்ளார்.  எழுதத் தொடங்கிய சிறிது காலத்திலேயே இவரது எழுத்துக்கள் ஸ்டார் தொலைக்காட்சிக் குழும நிகழ்ச்சிகளில் அங்கீகரிக்கப்பட்டதோடு, பல செய்தித்தாள்கள் மற்றும் பத்திரிகைகளில் தொடர்ந்து வெளி வந்துள்ளன. சமூக மற்றும் குடும்பப் பிரச்சினைகள், தனிப்பட்ட மற்றும் சமூக சுவையான உணவுகள், வாழ்க்கைத் தத்துவம் மற்றும் பிறப்பு மற்றும் இறப்பு சுழற்சிகளின் யதார்த்தம் போன்றவற்றைப் பற்றிய கட்டுரைகள், கவிதைகள் மற்றும் கதைகள் அடங்கிய புத்தகங்களைத் தொடர்ந்து வெளியிட்டுள்ளார். இதனால் விரைவிலேயே  இந்தி இலக்கியத்தில் 21 ஆம் நூற்றாண்டின் நவீன "சாயாபாடி கவிஞராக" தன்னை நிலைநிறுத்திக் கொண்ட இவரது விரைவான மற்றும் குறுப்பிடத்தக்க பங்களிப்பை சுட்டிக்காட்டும். பல்வேறு தேசிய மற்றும் சர்வதேச நிறுவனங்களிடமிருந்து 253 க்கும் மேற்பட்ட விருதுகளைப் பெற்றுள்ளார் தாரா.

## இலக்கியப் படைப்புகள்
வெளியிடப்பட்ட புத்தகங்களின் எண்ணிக்கை - 51 அதாவது:

(i) கவிதை நூல்கள் – 21

(ii) கசல் புத்தகங்கள் – 8

(iii) கதை புத்தகம் - 13

(iv) நாவல் - 6

(v) கட்டுரை புத்தகங்கள் - 2

(vi) சிறுவர் புத்தகங்கள் - 1

இது தவிர, 115 கவிதைத் தொகுப்புகள் பிற ஆசிரியர்கள் மற்றும் எழுத்தாளர்களுடன் இணைந்தும் வெளியிட்டுள்ளார்.

இவரது கட்டுரைகள் ஸ்வர்க்விபா உட்பட 29 பிரபலமான இந்தி இணையதளங்களில் வெளியிடப்பட்டுள்ளன, மேலும் 2008 ஆம் ஆண்டில் வெளியான 'சிபைஜி'  என்ற இந்தி திரைப்படத்தின் தலைப்புப் பாடலாக இவரின் பாடலை வைத்துள்ளனர்.  இவரது 8 ஒலிப்புத்தகங்கள் (நாவல் -2, கதைப் புத்தகங்கள் -3, கவிதைப் புத்தகங்கள் -3) பல்வேறு இணையதளங்கள், ஒலி அலைவரிசை நிலையங்கள் மூலம் தொடர்ந்து ஒளிபரப்பப்பட்டு, கேட்போர் மற்றும் இலக்கிய ஆர்வலர்களிடம் சிறப்பான வரவேற்பை இன்னமும் பெற்று வருகின்றது.

## தற்போதைய செயல்பாடுகள்
இந்தி இணையதளமான ஸ்வர்க்விபாவின் நிறுவனத் தலைவரான இவர் ஸ்வர்க்விபா இணைய காலாண்டு மின்னிதழின் தலைமை ஆசிரியராகவும் பணியார்றிவருகிறார். ஒவ்வொரு ஆண்டும் நம்பிக்கைக்குரிய இந்தி எழுத்தாளர்கள்/பத்திரிகையாளர்களுக்கு ஸ்வர்க்விபா தாரா விருதை இதன் மூலம் வழங்கிவரும் இவர், இந்த மின்னிதழ் மூலம் பல்வேறு படைப்புகளை பிரசுரித்தும் வருகிறார்.

பிரதாப்கர் (உத்திரப்புரதேச) சாகித்யக்,

சமஸ்கிருதிக் மற்றும் கலா சங்கம் அகாடமியின் தலைவராகவும் உள்ள இவருக்கு கவிதைகள், கஜல்கள், கதைகள், நாவல்கள் மற்றும் திரைப்படப் பாடல்கள் எழுதுவதில் மிகுந்த ஆர்வமும் உள்ளது.

## மேற்கோள்கள்

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:இந்தி எழுத்தாளர்கள்
சான்மென்

thumb|சான்மென், சீனா
**சான்மென் கதவு** (*Gate of Shanmen*), ஒரு புத்த கோவிலின் நுழைவு வாயில். பழங்காலத்தில், ஏறக்குறைய அனைத்து பௌத்தக் கோயில்களிலும் ஒரு பெரிய மண்டபத்திற்குள் செல்லும் ஒற்றை ஷான்மென் வாயில் இருந்தது. இன்று, எஞ்சியிருக்கும் சீன புத்த கோவில்களில் பெரும்பாலானவை இந்த பாணியைப் பின்பற்றுகின்றன, ஆனால் அவற்றின் கட்டுமானத்தில் மூன்று முக்கிய வாயில்கள் இணைக்கப்பட்டுள்ளன. தொடர்ச்சியான போர்கள் மற்றும் கலாச்சார இடைநிறுத்தத்திற்குப் பிறகு, பெரும்பாலான சான் புத்த கோவில்கள் நடு வாயிலை *சான்மென் கதவு* என்று அழைக்கப்படும் மண்டப நுழைவாயிலாக மாற்றியுள்ளன. சான்மென் என்பது ஒரு சென் புத்தமத பிரிவின் கோவிலின் மிக முக்கியமான வாயில்.

## சொற்பிறப்பியல்
ஒரு கோட்பாடு என்னவென்றால், "சான்மென்" என்பது "மலை வாசல்" என்பதன் நேரடி அர்த்தத்தை எடுத்துக்கொள்கிறது, ஏனெனில் பாரம்பரியமாக காடுகள் நிறைந்த மலைப் பகுதிகளில் கோயில்கள் கட்டப்பட்டன, அங்கு சான் துறவிகள் மதச்சார்பற்ற வாழ்க்கையிலிருந்து விலகி இருக்க முடியும். சீன வரலாற்றில் பௌத்தம் ஒடுக்கப்பட்ட பல்வேறு அத்தியாயங்களின் போது, துறவிகள் தங்கள் மடங்களை மலைகளுக்குள் ஆழமாக நகர்த்தினர், பின்னர் கோயில்களுக்கு யாத்ரீகர்களை வழிநடத்த மலையின் அடிவாரத்தில் வாயில்களைக் கட்டினார்கள் என்று மற்றொருவர் கூறுகிறார். மேலும் ஒரு கோட்பாடு என்னவென்றால், "சான்மென்" என்பது "சன்மென்" அல்லது "மூன்று வாயில்கள்" என்பதன் சிதைவு ஆகும், இது விடுதலைக்கான "மூன்று நுழைவாயில்களை" குறிக்கிறது: "காங்மென்" ( வெறுமை விடுதலை), "வுக்ஸியாங்மென்" (எந்த அம்சமும் இல்லாத விடுதலை) மற்றும் "வுயுவான்மென்" (ஆசையற்ற விடுதலை). இந்த பிந்தைய பார்வை சான் கோவில்களின் பாரம்பரிய அமைப்புடன் தொடர்புடையது, இதில் மூன்று நுழைவாயில்கள் அடங்கும், இது மூன்று நுழைவாயில்களைக் குறிக்கிறது.

## கட்டிடக்கலை பாணிகள்
இன்று, எஞ்சியிருக்கும் சீன புத்த கோவில்களில் பெரும்பாலானவை இந்த பாணியைப் பின்பற்றுகின்றன, ஆனால் அவற்றின் கட்டுமானத்தில் மூன்று முக்கிய வாயில்கள் இணைக்கப்பட்டுள்ளன. தொடர்ச்சியான போர்கள் மற்றும் கலாச்சார இடைநிறுத்தத்திற்குப் பிறகு, பெரும்பாலான சான் புத்த கோவில்கள் நடு வாயிலை *சான்மென் கதவு* என்று அழைக்கப்படும் மண்டப நுழைவாயிலாக மாற்றியுள்ளன. "மூன்று விடுதலையின் மண்டபம்" அல்லது "மலை வாயில் மண்டபம்" என்று அழைக்கப்படலாம்.

பாரம்பரியமாக, ஷான்மென்கள் ஒரு வாயில் கட்டிடத்தின் வடிவத்தை எடுத்தால், நுழைவாயிலைக் காக்க அந்த மண்டபத்தில் புத்த மதத்தின் இரண்டு உருவங்களின் சிலைகள் அமைக்கப்படுகின்றன.

சில சான் கோவில்களில், ஷான்மென் கட்டிடம் நான்கு பரலோக மன்னர்களின் மண்டபத்துடன் இணைக்கப்பட்டுள்ளது, இதனால் நான்கு பரலோக மன்னர்கள் மடத்தின் நுழைவாயிலின் பாதுகாவலர்களாக பணியாற்றுகிறார்கள். மற்ற சான் கோவில்களில், ஷான்மென் கட்டிடம் மைத்ரேய மண்டபத்துடன் இணைக்கப்பட்டுள்ளது, மண்டபத்தின் மையத்தில் மைத்ரேய புத்தர் சிலை அமைக்கப்பட்டுள்ளது. இது ஷாலின் மற்றும் லாங்குவா கோவில்களில் காணப்படும் ஏற்பாடு. சில சான் கோயில்கள் மைத்ரேயா மண்டபம் மற்றும் நான்கு பரலோக மன்னர்களின் மண்டபம் இரண்டையும் ஷான்மென்களுடன் இணைக்கின்றன, இதனால் நுழைவு கட்டிடத்தில் மையத்தில் மைத்ரேய புத்தரின் சிலை மற்றும் பக்கங்களிலும் நான்கு பரலோக மன்னர்கள் உள்ளனர். சீனாவின் ஜெஜியாங் மாகாணத்தில் உள்ள ஹாங்சோவில் உள்ள லிங்யின் கோயிலில் இத்தகைய ஏற்பாடு காணப்படுகிறது.

## மேற்கோள்கள்

பகுப்பு:சீனாவில் பௌத்தம்
பகுப்பு:பௌத்த கட்டடக்கலை
பகுப்பு:சீன மொழி வார்த்தைகளைக் கொண்ட கட்டுரைகள்
ஜெயா தியாகராஜன்

**ஜெயா தியாகராஜன்** (*Jaya Thyagarajan*) என்பர் இந்தியாவினைச் சார்ந்த ஓவியர் ஆவார். இவர் 1956-இல் இந்தியாவின் தமிழ்நாடு மாநிலம் கோயம்புத்தூரில் பிறந்தார். தஞ்சை ஓவியங்களுக்காகக் குறிப்பிடப்பட்ட ஒரு பாரம்பரிய இந்தியக் கலைஞர் ஆவார். இந்த ஓவியங்கள் தோன்றிய சென்னை மாநிலத்தில் (தமிழ்நாடு) ஜெயா பிறந்தார்.

## கல்வி
1976-இல் வரலாற்றில் இளங்கலைப் பட்டம் பெற்ற பிறகு, 1978-இல் இந்தியத் தத்துவத்தில் முதுகலைப் பட்டம் பெற்ற பிறகு, துறைத் தலைவர் சிறீ கே. சிறீனிவாசுலுவின் வழிகாட்டுதலின் கீழ் சென்னையிலுள்ள கலாசேத்ரா நுண்கலைப் பள்ளியில் நுண்கலைகளில் பட்டயம் பெற்றார்.

ஜெயா தஞ்சை ஓவியங்களை வரைவதில் தீவிரப் பற்றுள்ளவராக இருந்து வருகிறார். மேலும் இவரது பல்வேறு கண்காட்சிகள் தஞ்சை ஓவியங்களின் தலைசிறந்த படைப்புகளின் பிரதிகளாகும்.

## கண்காட்சிகள்
thumb|ஜெயா தியாகராஜன் (வலதுபுறம்) கான்சல் ஜெனரல் திரு. பிரபு தயாள் மற்றும் தூதுவர் பிலிப் டால்போட் ஆகியோருடன் நியூயார்க்கில் ஏப்ரல் 2009-இல் ஏசியா முன்முயற்சிகள் தொடங்கப்பட்டது.
இவரது முதல் கண்காட்சி 1980-இல் கலாசேத்திரா பள்ளியில் நடைபெற்றது. இதைத் தொடர்ந்து 1981-இல் ஒன்றினையும் ஏற்பாடு செய்திருந்தார். மே 1992 மற்றும் ஆகத்து 1993-இல் புது தில்லியில் உள்ள மேக்ஸ் முல்லர் பவனிலும், திரிவேணி கலைக்கூடத்திலும் இரண்டு கண்காட்சிகளை நடத்தினார். 1986-இல் புது தில்லி லலித் கலா அகாதமி நடத்திய கலா-மேளாவில் நடத்தினார்.

1989 மற்றும் 2000ஆம் ஆண்டுகளில் அகில இந்திய நுண்கலை மற்றும் கைவினை சங்கம் நடத்திய பாரம்பரிய கலை கண்காட்சிக்கு ஜெயாவின் ஓவியங்கள் தேர்ந்தெடுக்கப்பட்டன. இவரது படைப்புகள் சனவரி மற்றும் சூன் 1992 மற்றும் அக்டோபர் 1993-இல் பூம்புகார், தமிழ்நாடு கலைக்கூடம், புது தில்லி நடத்திய கண்காட்சிகளுக்கும் தேர்ந்தெடுக்கப்பட்டன.

அக்டோபர் 1995-இல் இலண்டனில் உள்ள இந்திய உயர் ஸ்தானிகராலயத்தின் நேரு மையம், புனித டெனிசு நகராட்சி, ரீயூனியன், இந்திரா காந்தி கலை மற்றும் கலாச்சார மையம், மொரீசியசு (ஏப்ரல் 1997) மற்றும் ஏஎன்இசட் கிரைண்ட்லேஸ் வங்கி, புது தில்லி ஆகியவற்றிலும் ஜெயா தனது படைப்புகளின் கண்காட்சியை நடத்தினார். அக்டோபர் 1997,1998-இல். 2002ஆம் ஆண்டு வாசிங்டன் டி. சி.யில் உள்ள இந்தியத் தூதரகத்தில் ஜெயா தனது படைப்புகளின் கண்காட்சியை நடத்தினார். 2006-இல் செய்ப்பூரில் உள்ள ஜவகர் கலா கேந்திராவில் தனது ஓவியங்களின் கண்காட்சியையும் நடத்தினார்.

ஜெயா சமீபத்தில் அமெரிக்காவில் ஆசியா முன்முயற்சிகளின் தொடக்க விழாவில், ஆசியா முன்முயற்சிகளுடன் இணைந்து, தஞ்சை ஓவியங்களின் படைப்புகளை நியூயார்க்கில் உள்ள இந்தியத் துணைத் தூதரகத்தில் காட்சிப்படுத்தினார்.

இந்தியாவிலும் உலகின் பிற பகுதிகளிலும் உள்ள பல வீடுகள் மற்றும் பெருநிறுவன அலுவலகங்களில் ஜெயாவின் படைப்புகள் இன்று பெருமைக்குரிய இடத்தைப் பெற்றுள்ளன.

## மேற்கோள்கள்

பகுப்பு:கோவை மக்கள்
பகுப்பு:கலாசேத்திரா மாணவர்கள்
பகுப்பு:இந்தியப் பெண் ஓவியர்கள்
பகுப்பு:வாழும் மக்கள்
பகுப்பு:1956 பிறப்புகள்
பிரப்சோத் கவுர்

**பிரப்சோத் கவுர்** (6 ஜூலை 1924 - 24 நவம்பர் 2016), இந்தியாவின் குசராத்து மாநிலத்தைச் சேர்ந்த பஞ்சாபி மொழி எழுத்தாளரும் கவிஞருமாவார்.

## வரலாறு
பிரித்தானிய இந்தியாவின் குசராத்தில் பிறந்த பிரப்சோத் கவுர் எழுத்தாளரும் நாவலாசிரியருமான நரேந்தர்பால் சிங் என்பவரை மணந்துள்ளார்.

புது தில்லியில் உள்ள பாதுகாப்பு காலனியில்  வசித்து வரும் இத்தம்பதிக்கு  அனுபமா மற்றும்  நிருபமா என இரண்டு மகள்கள் இருக்கின்றனர். சர்தார் ஹுகம் சிங் என்ற இந்திய மக்களவையின் மூன்றாவது சபாநாயகரை  நிருபமா மணந்துள்ளார்  இந்திய இராணுவத்தின் முன்னாள் தலைவரான ஜெனரல் ஜோகிந்தர் ஜஸ்வந்த் சிங்கை அனுபமா திருமணம் செய்து கொண்டுள்ளார்.

## புத்தகங்கள் மற்றும் கவிதைகள்

* *பீடபூமி*
* *கனவுகள் இளமையிலேயே இறக்கின்றன* 
* *பாபி: பஞ்சாபி கவிதா சங்கலனா*
* *ஜிந்தகி தே குஜா பாலா*
* *கினாகே*
* *மத்தியாந்தரா*
* *காந்தார யுகம் : கவிதாவாம்*
* *காரி*
* *காந்தாரி ஹவா*
* *போலனா தீ நஹிம் ஜா வே அரியா*

## விருதுகள்

* கவுர், 1964 ஆம் ஆண்டு வெளியிடப்பட்ட கவிதைத் தொகுப்பான "பப்பி"க்காக சாகித்ய அகாடமி விருதை வென்றுள்ளார். இவரின் கணவர் நரேந்தர்பால் சிங்கும் 1976 ஆம் ஆண்டு சாகித்ய அகாடமி விருதை வென்றுள்ளார் என்பது குறிப்பிடத்தக்கது.
* பத்மசிறீ விருது, 1967.
* "பிரான்சின் ரோசா" விருது, 1968
* அமெரிக்காவின் கவிதை இயக்கம் இவரை சிறப்புமிக்க கவிதையால் பெருமைப்படுத்தியுள்ளது.
* பஞ்சாபின் மாநிலச் சட்டமன்ற மேலவைக்கு பரிந்துரைக்கப்பட்டுள்ளார்.
* யுனெஸ்கோவின் உறுப்பினர்

## இறப்பு
24 கவிதைத் தொகுப்புகளையும் நான்கு சிறுகதைத் தொகுப்புகளையும் வெளியிட்டுள்ள பிரப்சோத் அவரது 92 ஆம் அகவையில் 2016 ஆம் ஆண்டு நவம்பர் மாதத்தில் காலமானார்.

## மேற்கோள்கள்

பகுப்பு:பஞ்சாபி எழுத்தாளர்கள்
பகுப்பு:இந்தியப் பெண் கவிஞர்கள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:2016 இறப்புகள்
பகுப்பு:1924 பிறப்புகள்
பகுப்பு:சாகித்திய அகாதமி விருது பெற்றோர்
மீனாள்

**மீனாள்** (*Meenal*) என்பவர் ஓர் இந்திய நடிகை. இவர் முக்கியமாக தமிழ் படங்களில் நடித்துள்ளார். சேரனின் *[[தவமாய் தவமிருந்து]]*, வெற்றிமாறனின் *[[ஆடுகளம் (திரைப்படம்)|ஆடுகளம்]]*, தங்கர் பச்சானின் *[[அம்மாவின் கைப்பேசி (திரைப்படம்)|அம்மாவின் கைப்பேசி]]*, பாரதிராஜாவின் *[[அன்னக்கொடி]]* ஆகிய படங்களில் நடித்துள்ளார்.

## திரைப்படவியல்

## மேற்கோள்கள்

## வெளி இணைப்புகள்
*

பகுப்பு:1985 பிறப்புகள்
பகுப்பு:மதுரைத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
சிலாவத்தை

**சிலாவத்தை** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது கரைதுறைப்பற்று பிரதேச செயலாளர் பிரிவில் அமைந்துள்ளது. இது முல்லைத்தீவுக்குத் தெற்கே சுமார் 5 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
தூமோடுசு

**தூமோடுசு** (*Tuamotu Archipelago,, the Tuamotu Islands* (, officially ) என்பது பிரெஞ்சு பொலினீசியா தொடரில் அமைந்துள்ள 80 தீவுகள் ஆகும். இந்த  பவளத் தீவு வகையைச் சார்ந்தது. அமைதிப் பெருங்கடலின் தெற்குப்பகுதியில் இருக்கிறது.  இதன் அளவு  ஏறத்தாழ  மேற்கு ஐரோப்பா பரப்பளவு இருக்கும். ஒட்டுமொத்த தீவுகளின் பரப்பளவு  ஆகும். இத்தீவுக் கூட்டத்தில் ஏற்றதாழ 16,000 நபர்கள் வாழ்கின்றனர். தொடக்கத்தில் இவ்வாழிடம் பாலினேசியன்களால் உருவானது. தற்போதுள்ள இத்தீவில் வாழ்பவர்,  துவாமோட்டு மொழியை பேசி தனித்துவத்துடனும், பாலினேசியன்கள் பழக்கவழக்கங்களும் கொண்ட கலப்பு இனமாக உள்ளனர்.

## மேற்கோள்கள்

பகுப்பு:பவளத் தீவுகள்
பகுப்பு:பிரெஞ்சு பொலினீசியா
பகுப்பு:பொலினீசியத் தீவுகள்
பாப் எல்லா

**பாப் எல்லா** (*Bab Ellah*) ( ) இதுலிபு அரிஹா மாவட்டத்தில் அரிஹா நஹியாவில் அமைந்துள்ள ஒரு சிரிய கிராமம் ஆகும். சிரியாவின் மத்திய புள்ளியியல் பணியகத்தின் (CBS) படி, 2004 ஆம் ஆண்டு மக்கள்தொகை கணக்கெடுப்பில் **பாப் எல்லாவின்** மக்கள் தொகை 1408 ஆகும். 

## குறிப்புகள்

பகுப்பு:சிரியாவின் புவியியல்
அரிதா கவுர் தியோல்

**அரிதா கவுர் தியோல்**  (*Harita Kaur Deol*)  இந்திய விமானப்படையில்  ஒரு விமானியாக இருந்தார். இந்திய விமானப் படையில் தனியாகப் பறந்த முதல் பெண் விமானி என்ற சிறப்புக்கு உரியவராகவும் இருந்தார்.  விமானம் 2 செப்டம்பர் 1994 ஆம் ஆண்டு செப்டம்பர் மாதம் 2 ஆம் தேதியன்று  அவ்ரோ எச். எசு-748 என்ற நடுத்தர அளவு விமானத்தில் தனக்கு 22 வயதாக இருந்த போது இவர் தனியாக விமானத்தில் பறந்தார்.   

## தொழில்
அரித்தா கவுர் தியோல் ஒரு சீக்கிய குடும்பத்தில் சண்டிகரில் இருந்து இவர் விமானியாக வந்தார்,  1993 ஆம் ஆண்டில் குறுகிய சேவை ஆணைய அதிகாரிகளாக விமானப்படையில் சேர்க்கப்பட்ட முதல் ஏழு பெண் படைப்பயிற்சியாளர்களில்  இவரும் ஒருவரானார். இந்தியாவில் பெண்களுக்கு போக்குவரத்து விமானிகளாகப் பயிற்சி அளிப்பதில் இது ஒரு முக்கியமான கட்டத்தைக் குறித்தது.  ஐதராபாத் நகரத்திற்கு அருகே உள்ள துண்டிகல் விமானப்படை அகாடமியில் ஆரம்பப் பயிற்சி பெற்றார். பிறகு, எலகங்கா விமானப்படை நிலையத்தில் உள்ள ஏர் லிஃப்ட் ஃபோர்சு  பயிற்சி நிறுவனத்தில் மேற்கொண்டு பயிற்சியை தொடர்ந்து பெற்றார். 

## இறப்பு
1996  ஆம் ஆண்டு திசம்பர் மாதம் 24 ஆம் தேதியன்று நெல்லூர் அருகே விமான விபத்தில் தன்னுடைய 24 வயதில் இறந்தார். ஆந்திரப் பிரதேசத்தின் பிரகாசம் மாவட்டத்தில் உள்ள புக்காபுரம் கிராமம் அருகே இந்திய விமானப்படையின் அவ்ரோ விமானம் விபத்துக்குள்ளானதில் உயிரிழந்த 24 விமானப்படை வீரர்களில் இவரும் ஒருவராவார். 

## மேற்கோள்கள்

பகுப்பு:1996 இறப்புகள்
பகுப்பு:1971 பிறப்புகள்
பகுப்பு:சீக்கியர்கள்
பகுப்பு:இந்திய வான்படை வீரர்கள்
இருதயகுமாரி

**இருதயகுமாரி** ( *Hridayakumari* ) (1930 - 8 நவம்பர் 2014) ஓர் இந்திய எழுத்தாளரும், கல்வியாளரும், அறிஞரும், மொழிபெயர்ப்பாளரும் மற்றும் பேச்சாளரும் ஆவார். இவர் முதன்மையாக மலையாள மொழியில் எழுதினார். மேலும் 1991 இல், இவரது *கல்பனிகதா* என்ற புத்தகத்திற்கு கேரள சாகித்ய அகாடமி விருது வழங்கப்பட்டது.

## தொழில்
இருதயகுமாரி கேரள மாநிலத்தில் உள்ள பல கல்லூரிகளில் பேராசிரியராக பணிபுரிந்து ஆங்கிலத்தைக் கற்பித்தார். இறுதியில் 1986 இல் திருவனந்தபுரத்தில் உள்ள அரசினர் மகளிர் கல்லூரியின் முதல்வராகப் பணி ஓய்வு பெற்றார். இவர் முன்பு திருவனந்தபுரம் பல்கலைக்கழக கல்லூரியிலும் கற்பித்தார்; எர்ணாகுளம் மகாராஜாவின் கல்லூரியிலும், தலச்சேரியில் உள்ள பிரென்னன் கல்லூரியிலும், பாலக்காட்டில் உள்ள விக்டோரியா கல்லூரியிலும் கற்பித்தார். இவர் எஸ் குப்தன் நாயர் விருது, கேப்டன் லட்சுமி விருது, சங்கரநாராயணன் தம்பி விருது உட்பட பல விருதுகளைப் பெற்ருள்ளார்.

## இலக்கியப் பணிகள்
ஓய்வு பெற்ற பின்னர் இருதயகுமாரி இலக்கியம், கவிதை மற்றும் தத்துவம் பற்றிய பொது விரிவுரைகளை வழங்கினார். கேரளாவில் கல்விச் சீர்திருத்தங்களைக் கையாளும் பல அரசாங்கக் குழுக்களிலும் இவர் பணியாற்றினார். மேலும் கல்லூரியின் தேர்வுக் கட்டமைப்புகளை சீர்திருத்துவதற்காக கேரள மாநில உயர்கல்வி அமைப்பால் உருவாக்கப்பட்ட ஒரு குழுவின் தலைவராகவும் இருந்தார்.

இவர் இரண்டு புத்தகங்களையும் எழுதியுள்ளார். *கல்பனிகதா* என்ற இவரது புத்தகம் வில்லியம் வேர்ட்ஸ்வொர்த், ஜான் கீட்ஸ், பெர்சி பைச்சு செல்லி மற்றும் குமரன் ஆசான், சங்கம்புழா கிருட்டிண பிள்ளை மற்றும் எடப்பள்ளி ராகவன் பிள்ளை போன்ற ஆங்கில மற்றும் மலையாளக் கவிஞர்களை ஒப்பிட்டு, இலக்கியத்தில் புனைவியம் பற்றிய ஆய்வாகும். 1991 இல், *கல்பனிகதா* கேரள சாகித்ய அகாதமி விருதை வென்றது. பின்னர் அவர் *ஓர்மகளிலே வசந்தகாலம்* என்ற சுயசரிதையை வெளியிட்டார். அதில் இவர் ஆசிரியராக இருந்த அனுபவங்களை விவரித்தார்.

இருதயகுமாரி தனது சகோதரியும், கவிஞருமான சுகதகுமாரியின் கவிதைகள், அத்துடன் வள்ளத்தோள் நாராயண மேனன் (மலையாளத்திலிருந்து ஆங்கிலத்திற்கு) மற்றும் இரவீந்திரநாத் தாகூர் (ஆங்கிலத்திலிருந்து மலையாளத்திற்கு) ஆகியோரின் படைப்புகள் உட்பட பல படைப்புகளை மலையாளத்திற்கும் ஆங்கிலத்திற்கும் இடையில் மொழிபெயர்த்துள்ளார். இருதயகுமாரி, சுகதகுமாரியின் சாகித்ய-அகாடமி விருது பெற்ற *ராத்திரிமழா* என்ற புதினத்தை மலையாளத்திலிருந்து ஆங்கிலத்திற்கு மொழிபெயர்த்தார்.

## சொந்த வாழ்க்கை
இருதயகுமாரி 1930 ஆம் ஆண்டு ஆரன்முலாவில், சமசுகிருத பேராசிரியரும், அறிஞருமான வி. கே. கார்த்யாயனிக்கும், கவிஞரும், இந்திய சுதந்திரப் போராட்ட வீரருமான போதேசுவரனுக்கும் மகளாகப் பிறந்தார். இவரது சகோதரிகளான சுகதகுமாரி மற்றும் போ. சுஜாதா தேவி ஆகிய இருவரும் எழுத்தாளர்களாகவும் மற்றும் சமூக ஆர்வலர்களாகவும் உள்ளனர்.  இவரின் மகள் சிறீதேவி பிள்ளை ஒரு பத்திரிகையாளர்.

## இறப்பு
இருதயகுமாரி அவர் 8 நவம்பர் 2014 அன்று தனது 84 வயதில் இறந்தார்.

## மேற்கோள்கள்

பகுப்பு:கேரள எழுத்தாளர்கள்
பகுப்பு:மலையாள எழுத்தாளர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:2014 இறப்புகள்
பகுப்பு:1930 பிறப்புகள்
பகுப்பு:கேரள சாகித்ய அகாடமி விருது பெற்றவர்கள்